**SKUPŠTINA OPŠTINE TIVAT**

**Odbor povjerenika**

Broj:

Datum:

Na osnovu člana 89 stav 2, člana 98 stav 2 i člana 185 Zakona o lokalnoj samoupravi (''Sl. list Crne Gore'', br. 02/18, 34/19 i 38/20), i člana 36 Zakona o zaradama zaposlenih u javnom sektoru (''Službeni list Crne Gore", br. 016/16, 083/16, 021/17, 042/17, 012/18, 039/18, 042/18, 034/19), Odbor povjerenika Skupštine opštine Tivat donosi

**RJEŠENJE**

1. **ANDRIJI PETKOVIĆU,** priznaje se pravo na naknadu zarade nakon vršenja funkcije predsjednika Skupštine opštine Tivat.
2. Naknada zarade iz tačke 1 ovog rješenja utvrđuje se u visini zarade koju je imenovani ostvarivao posljednjeg mjeseca vršenja funkcije.
3. Isplata po ovom rješenju vršiće se počev od **11.03.2022.** godine a najkasnije do **10.03.2023.** godine.

***O b r a z l o ž e nj e***

Odlukom Vlade Crne Gore broj: 04-1464 od 10.03.2022. godine, objavljenoj u „Službenom listu Crne Gore“, br. 026/22 od 11.03.2022. godine raspuštena je Skupštine opštine Tivat a samim tim prestao je mandat predsjedniku Skupštine opštine Tivat. Imenovani je podnio Skupštini opštine Tivat – Odboru povjerenika zahtjev broj: 03-110/22-up I-2 od 23.03.2022. godine, za ostvarivanje prava na naknadu nakon prestanka funkcije predsjednika Skupštine opštine Tivat.

Članom 89 stav 2 Zakona o lokalnoj samoupravi (''Sl. list Crne Gore'', br. 02/18, 34/19 i 38/20) propisano je da o pravima i obavezama lokalnih funkcionera odlučuje nadležno radno tijelo skupštine. Kako je gore navedenom odlukom Vlade Skupština opštine Tivat raspuštena, a u skladu sa članom 185 Zakona o lokalnoj samoupravi imenovan Odbor povjerenika koji će vršiti funkciju Skupštine opštine Tivat do njenog konstituisanja to je isti nadležan za razmatranje predmetnog zahtjeva i donošenje rješenja.

Članom 36 stav 1 Zakona o zaradama zaposlenih u javnom sektoru (''Službeni list Crne Gore", br. 016/16, 083/16, 021/17, 042/17, 012/18, 039/18 , 042/18, 034/19), propisano je da lice iz člana 22 stav 1 i člana 23 st. 1 i 2 iz Grupe poslova A, B i C ovog zakona koje je profesionalno obavljalo funkciju ima pravo da nakon prestanka funkcije jednu godinu prima naknadu u visini zarade koju je primao u posljednjem mjesecu prije prestanka funkcije, uz odgovarajuće usklađivanje, dok je stavom 2 istog člana propisano da se naknada ostvaruje na lični zahtjev korisnika, koji se podnosi najkasnije 30 dana od dana prestanka vršenja funkcije. Odlukom o zaradama lokalnih funkcionera opštine Tivat (''Službeni list Crne Gore-opštinski propisi", br. 20/17, 43/17) predsjednik Skupštine opštine Tivat svrstan je grupu poslova C sa koeficijentom za utvrđivanje zarade 16,43.

Razmatrajući predmetni zahtjev imenovanog, ovaj Odbor je utvrdio da su se stekli svi formalno pravni uslovi za ostvarivanje prava na naknadu Andrije Petkovića, te je na osnovu prethodno navedenog riješeno kao u dispozitivu rješenja.

**UPUTSTVO O PRAVNOJ ZAŠTITI**: Protiv ovog Rješenja može se podnijeti žalba nadležnom sudu u roku od 15 dana od dana prijema istog.

**PREDSJEDNIK ODBORA, Spasoje Ljesar**

DOSTAVITI:

1. Imenovanom
2. Računovodstvu
3. Personalni dosije
4. Arhivi